4.b Ponedeljek, 30. 3. 2020

**SLOVENŠČINA IN DRUŽBA SKUPAJ**

Če bi bili v šoli, bi sedaj odšli ob vrtec, na peskovnik. Ja, prav si prebral/a-!

Ker pa smo doma, si moramo poiskati nekaj, kar nas spominja na peskovnik.

Hmmm, kaj bi to bilo??? Pomagaj mi razmišljat. Prekopana gredica v vrtu, na kateri RES NI še nič posejano? Pesek ob hiši? Krtina pod drevesom? Škatla s čistim mačjim peskom? Škatla, v katero daš zemljo za rože? Imaš boljšo idejo?

No, ko si pripraviš svoj peskovnik, se greš igrat igro RELIEF ( oblikovanost površja).

* Naredi veliko ravnino. Taka velika ravnina je v Prekmurju.
* Oblikuj grič. Katera bližnja vas je postavljena na grič? Oblikuj več gričev enega ob drugem. Temu rečemo gričevje. Veš kje so Biljenski griči?
* Oblikuj hrib. Oblikuj več hribov enega ob drugem. Temu rečemo hribovje. Si že bil na Sabotinu? Koliko je visok?
* Oblikuj goro. Ali veš, katera je najvišja gora v Sloveniji? Koliko je visoka? Oblikuj več gora skupaj. Temu rečemo gorovje.
* Katere vzpetine so najvišje, katere najnižje?
* Oblikuj planoto. Spomni se na Kras ali Trnovski gozd. Planota je vzpetina, velika, nima ostrega vrha kot hrib ali gora, vrh ima odsekan , na planoti so lahko tudi naselja. Si bil kdaj na Trstelju? Trstelj je z nadmorsko višino 643 metrov najvišji vrh hribovitega severnega roba kraške planote, ki mu pravijo Črni hribi.
* Oblikuj kotlino. To je raven svet, okrog in okrog pa se dvigujejo vzpetine, hribi ali gore. V taki kotlini leži naše glavno mesto, Ljubljana. To je Ljubljanska kotlina.
* In za konec najtežja naloga: oblikuj dolino. Tako, kot je Vipavska dolina. Teče od vzhoda proti zahodu. Na na treh straneh jo obdajajo planote: na vzhodu Nanos, severu Trnovski gozd, na jugu Kras. Na zahodu se odpira v Furlansko nižino v Italiji.
* Kakšna je razlika med kotlino in dolino?

Jutri nadaljuješ delo v peskovniku. Danes pa:

1. V učbeniku Družba preberi snov pod naslovom Domača pokrajina na str. 76, 77.
2. V zvezek DRU napiši naslov in datum, nato prepiši spodnje besedilo.

**Naravne značilnosti pokrajine**

* RELIEF

Relief ali oblikovanost površja nam pove, kje so nižine, ravnine, doline, griči, hribi, gore, …

* KAMNINE

Tla so zgrajena iz kamnin, ki so lahko zelo različne: propustne ali nepropustne, trde ali krhke, …

* PRST

Prst prekriva kamnine. Debelina je odvisna tudi od tega kako strmo je površje. Od kakovosti prsti je odvisno rastlinstvo.

* RASTLINSTVO

Gozdovi, travniki, sadovnjaki, vinogradi, …

ŽIVALSTVO

V različnih pokrajinah imajo svoj življenjski prostor različne živali.

* VODOVJE
* Vode so površinske ( potoki, reke, jezera, morja ) in podzemne (podtalnice, podzemne reke in jezera).
* PODNEBJE

Podnebje nam pove, kakšno je običajno vreme in kakšen je vremenski vpliv v pokrajini.

**SLOVENŠČINA**

**SOPOMENKE** Zapiši še sam/a 2 para.

|  |  |
| --- | --- |
| zemlja | prst |
| oblikovanost površja | relief |
|  |  |
|  |  |

PROTIPOMENKE Zapiši še sam/a 2 para.

|  |  |
| --- | --- |
| vesel | žalosten |
| tekoča voda | stoječa voda |
|  |  |
|  |  |

Zapiši NADPOMENKE (besede s širšim pomenom) ali PODPOMENKE

 ( besede z ožjim pomenom ). Dva primera sta že zapisana.

|  |  |
| --- | --- |
| NADPOMENKE (besede s širšim pomenom) | PODPOMENKE so besede z ožjim pomenom |
| pohištvo | omara, stol, miza |
| zgradbe | hiša, stolpnica, nebotičnik |
|  | torta, bonboni, čokolada |
|  | muha, komar, obad |
|  | jež, lisica, polh |
|  | bukev, hrast, javor |
| zelenjava |  |
| oblike površja |  |
| tekoče vode |  |
| vzpetine |  |
| stoječe vode |  |
| vodovje | površinske vode, podzemne vode |
|  | nižine, ravnine, doline, griči, hribi, gore |
|  |  |

Matematika

**Deljenje z 10 in 100**

Ponovimo:

Izrazi pri deljenju:

Deljenjec delitelj količnik

6 : 3 = 2

Kako delimo števila z 10 in 100 smo že vadili, ko smo risali v zmanjšanem merilu 1:10 ter 1:100. Z današnjimi vajami si boš osvežil/a spomin.

Rešuješ naloge v SDZ,3. del, str. 72,73, 74.

S pomočjo rešitev si preglej dobljene rezultate. Če rabiš mojo pomoč, mi piši.

**Lep pozdravček,**

**Nives**